Pedro Sánchez

Pedro Sánchez Pérez-Castejón (sündinud 29. veebruaril 1972 Madridis) on Hispaania poliitik, alates 2. juunist 2018 Hispaania peaminister. 

Ta sündis aastal 1972 Madridis Tetuáni eeslinnas. Ta õppis aastatel 1990–1995 Madridi Complutense'i Ülikoolis, mille lõpetas majanduse ja ärijuhtimise alal. Ta on täiendanud ennast Brüsseli Vabas Ülikoolis, Navarra Ülikoolis ja Camilo José Cela Ülikoolis. Ta on aastast 2012 majandusteaduse doktor. Aastast 2008 on ta töötanud Camilo José Cela Ülikoolis majandusteaduse õppejõuna ja lühikest aega ka professorina.

Ta astus aastal 1993 Hispaania Sotsialistliku Tööpartei liikmeks (pärast Felipe Gonzáleze valimisvõitu samal aastal). Ta on olnud mitme Hispaania parlamendi koosseisu liige. 

Ta oli 26. juulist 2014 kuni 1. oktoobrini 2016 Hispaania Sotsialistliku Tööpartei peasekretär ja opositsiooni liider.

Isiklikku 
Ta on abielus ja tal on kaks last.

Hispaania peaministrid
Majandusteadlased
Sündinud 1972